NÁJOMNÁ ZMLUVA O NÁJME HROBOVÉHO MIESTA
uzavretá v zmysle § 663 a nasl. Občianskeho zákonníka
v spojení so zákonom č. č. 131/2010 Z. z. o pohrebníctve 

Prenajímateľ:		*Názov*
			so sídlom: *adresa sídla*
			IČO: *IČO prenajímateľa*
			DIČ: *DIČ*
			Bankové spojenie: *Názov banky*
			IBAN: SK*číslo účtu prenajímateľa*
			Osoba oprávnená konať a zastupovať: *Meno, priezvisko, funkcia *
			Tel.: *telefónny kontakt*
			E-mail: *e-mailová adresa*
			(ďalej ako „Prenajímateľ“)
a

Nájomca:		*Meno a priezvisko*, rod. .*Rodné priezvisko*
			nar. *dátum narodenia* r. č. *rodné číslo*
			trvale bytom *adresa trvalého pobytu*
Tel.: *telefónny kontakt*
			(ďalej ako „Nájomca“)

uzavreli túto

NÁJOMNÚ ZMLUVU O NÁJME HROBOVÉHO MIESTA

Článok I.
Predmet zmluvy

1.1 Prenajímateľ je prevádzkovateľom pohrebiska v *miesto kde sa nachádza pohrebisko*

1.2 Prenajímateľ prenecháva do dočasného odplatného užívania (nájmu) Nájomcovi:

a) hrobové miesto č. *číslo hrobového miesta*, oddelenie č. *oddelenie čísla* nachádzajúce sa na pohrebisku špecifikovanom v bode 1.1
(ďalej ako „Hrobové miesto“)

1.3 Nájomca môže využívať Hrobové miesto za účelom vybudovania hrobu, hrobky, uloženia urny s ľudskými ostatkami alebo za účelom uloženia ľudských pozostatkov.

Článok II.
Trvanie nájmu a výška nájomného 

2.1 Nájomná zmluva sa uzatvára na dobu neurčitú. Nájomca nemôže vypovedať Zmluvu pred uplynutím tlecej doby na pohrebisku.

2.2 Ročné nájomné hrobového miesta je ku dňu uzavretia tejto zmluvy vo výške *výška ročného nájomného za užívanie hrobového miesta*. Nájomca je povinný vopred uhradiť nájomné za užívanie Hrobového miesta vo výške *výška nájomného*. na dobu 10 rokov. Nájomné je splatné v deň podpisu Zmluvy zmluvnými stranami.

2.3 Po uplynutí 10 rokov odo dňa uzavretia tejto zmluvy sa cena Nájomného ustanoví v zmysle platného cenníka Prenajímateľa ako prevádzkovateľa pohrebiska, a to ku dňu uzavretia dodatku k tejto zmluve, ktorým dôjde k zmene výšky Nájomného uvedeného v bode 2.2.

2.4 Nájomné bolo stanovené v súlade cenníkom Prenajímateľa ako prevádzkovateľa pohrebiska platným ku dňu uzatvorenia tejto Zmluvy, ktorý je zverejnený na webovej stránke Prenajímateľa.

2.5 Nájomca je povinný uhradiť Nájomné v deň podpisu tejto Zmluvy do pokladne Prenajímateľa.

2.6 Prenajímateľ je povinný písomne upozorniť Nájomcu, že doba, na ktorú je Nájomné uhradené, čoskoro uplynie. Prenajímateľ je povinný toto upozornenie realizovať najneskôr tri mesiace pred uplynutím doby, na ktorú bol nájom uhradený.

2.7 Prenajímateľ je povinný písomne upozorniť Nájomcu na vypovedanie Zmluvy najmenej šesť mesiacov pred dňom, keď sa má Hrobové miesto zrušiť. Písomné upozornenie nie je potrebné, ak sa zmluvné strany dohodli na elektronickej komunikácii (elektronická pošta alebo sms komunikácia).

2.8 Nájom sa skončí na základe výpovede Prenajímateľa.

2.9 Prenajímateľ môže vypovedať zmluvu ak:

a) Závažné okolnosti na pohrebisku znemožňujú trvanie nájmu
b) Dôjde k zrušeniu pohrebiska
c) Nájomca ani po upozornení špecifikovanom v bode 2.7 neuhradil Nájomné za užívanie Hrobového miesta

2.10 V prípade, že zo strany Prenajímateľa dôjde k písomnému vypovedaniu Zmluvy na základe bodu 2.9 písm. a) alebo písm. b), Prenajímateľ je povinný so súhlasom Nájomcu zabezpečiť iné hrobové miesto a na vlastné náklady preložiť ľudské ostatky vrátane príslušenstva hrobu na nové hrobové miesto.

2.11 V prípade, že zo strany Prenajímateľa dôjde k vypovedaniu Zmluvy na základe bodu 2.9 písm. a) alebo b), tak je Prenajímateľ povinný písomnú výpoveď doručiť Nájomcovi najmenej tri mesiace po uplynutí doby, na ktorú bolo Nájomné uhradené. Ak nie je Prenajímateľovi známa adresa trvalého pobytu alebo sídlo Nájomcu, písomnú výpoveď zverejní na miestne obvyklom na pohrebisku s uvedením mena a priezviska Nájomcu a čísla hrobového miesta.

2.12 V prípade, že zo strany Prenajímateľa dôjde k vypovedaniu Zmluvy na základe bodu 2.9 písm. c), tak je Prenajímateľ povinný písomnú výpoveď doručiť Nájomcovi najneskôr do dvoch mesiacov po uplynutí doby, na ktorú bolo Nájomné uhradené. Ak nie je Prenajímateľovi známa adresa trvalého pobytu alebo sídlo Nájomcu, písomnú výpoveď zverejní na miestne obvyklom na pohrebisku s uvedením mena a priezviska Nájomcu a čísla hrobového miesta.

2.13 Výpovedná doba je jeden rok pri výpovednom dôvode podľa bodu 2.9 písm. c), ak bola výpoveď Prenajímateľa riadne doručená Nájomcovi, ktorý je známy. Výpovedná doba začína plynúť deň nasledujúci po doručení výpovede Nájomcovi. Prenajímateľ je povinný vyzvať Nájomcu na vypratanie Hrobového miesta a jeho príslušenstva počas výpovednej doby. Ak zo strany Nájomcu nedôjde k vyprataniu Hrobového miesta a jeho príslušenstva počas výpovednej doby, pôjde o opustenú vec. Prenajímateľ je povinný zabezpečiť obrazovú dokumentáciu Hrobového miesta spolu s opisom stavu príslušenstva hrobu.

2.14 Ak Nájomca nie nie známy pri vypovedaní zmluvy Prenajímateľom výpovednom dôvode podľa bodu 2.9 písm. c) je výpovedná doba je tri roky. Prenajímateľ zverejní výpoveď na miestne obvyklom na pohrebisku. Výpovedná doba začína plynúť deň nasledujúci po dni, kedy malo byť uhradené Nájomné za ďalšiu dobu trvania nájmu. Počas trvania výpovednej doby sa nájomca môže u Prenajímateľa prihlásiť, ak sa neprihlási pôjde o opustenú vec. Prenajímateľ je povinný zabezpečiť obrazovú dokumentáciu Hrobového miesta spolu s opisom stavu príslušenstva hrobu.

Článok III.
Práva a povinnosti zmluvných strán

3.1 Prenajímateľ je povinný zabezpečiť počas trvania Zmluvy prístup k Hrobovému miestu, zdržať sa akýchkoľvek zásahov do hrobového miesta okrem prípadov, ak je potrebné zabezpečiť prevádzkovanie pohrebiska.

3.2 Prenajímateľ je povinný písomne informovať Nájomcu o plánovanom zásahu do Hrobového miesta. V prípade, že je Prenajímateľ povinný bezodkladne vykonať zásah do Hrobového miesta, tak je povinný bezodkladne písomne informovať Nájomcu o uskutočnenom zásahu.
3.3 Nájomca je povinný najmä:

a) dodržiavať ustanovenia prevádzkového poriadku, ktoré sa týkajú povinností nájomcu hrobového miesta
b) užívať hrobové miesto v zmysle podmienok Zmluvy
c) na vlastné náklady udržiavať Hrobové miesto v poriadku a zabezpečiť, aby príslušenstvo k hrobu neohrozilo bezpečnosť návštevníkov
d) písomne oznámiť zmenu údajov vymedzených v § 17 ods. 4 písm. a) zákona o pohrebníctve
e) udržiavať poriadok na pohrebisku
f) vykonať opatrenia potrebné na predchádzanie vzniku škody
g) nahlásiť akúkoľvek zmenu, ktorú chce na Hrobovom mieste vykonať 

3.4 Nájomca je povinný pred akoukoľvek zmenou Hrobového miesta požiadať Prenajímateľa o súhlas s úpravou Hrobového miesta. Nájomca je oprávnený realizovať zmenu Hrobového miesta až po súhlase Prenajímateľa. 

3.5 Nájomca nie je oprávnený prenechať Hrobové miesto do podnájmu. 

Článok IV.
Osobitné zmluvné dojednania

4.1 Pri úmrtí Nájomcu má prednostné právo na uzavretie novej nájomnej zmluvy na Hrobové miesto osoba blízka; ak je blízkych osôb viac, tá blízka osoba, ktorá doručí písomnú žiadosť ako prvá, preukáže svoj status blízkej osoby k zomrelému Nájomcovi rodným listom alebo čestným vyhlásením s úradne osvedčeným podpisom vyhlasujúc tento vzťah k zomrelému Nájomcovi a ktorej Prenajímateľ písomne ako prvej potvrdí využitie prednostného práva. Prednostné právo na uzatvorenie nájomnej zmluvy možno uplatniť najneskôr do jedného roka od úmrtia Nájomcu.

Článok V.
Záverečné ustanovenia

5.1 [bookmark: _Hlk148631673]Táto zmluva je vyhotovená vo dvoch rovnopisoch, z ktorých po jednom vyhotovení obdrží každá zo Zmluvných strán.

5.2 Ak zákon alebo táto zmluva neustanovuje inak, je túto zmluvu možné zrušovať, meniť alebo dopĺňať jedine na základe dohody Zmluvných strán, vyhotovenej vo forme písomných, očíslovaných a datovaných dodatkov.

5.3 Právne vzťahy zmluvných strán, založené touto zmluvou, ale ňou výslovne neupravené, sa spravujú príslušnými ustanoveniami Občianskeho zákonníka a ostatných platných právnych predpisov Slovenskej republiky.

5.4 [bookmark: _Hlk148629335]Táto zmluva nadobúda platnosť dňom jej podpísania oboma zmluvnými stranami. Účinnosť nadobúda dňom nasledujúcim po dni jej zverejnenia v zmysle príslušných právnych predpisov.

5.5 Zmluvné strany vyhlasujú, že ich vôľa, ktorej prejavom je táto zmluva, je slobodná a vážna, že pri jej uzatváraní neboli uvedené do omylu, a že túto zmluvu neuzavreli v tiesni za nápadne nevýhodných podmienok. Ďalej Zmluvné strany vyhlasujú, že si zmluvu prečítali, jej obsahu porozumeli a bez výhrad s ňou súhlasia, čo potvrdzujú svojimi podpismi.

[bookmark: _Hlk148629345]V *miesto podpísania zmluvy*, dňa *deň podpísania zmluvy*

Prenajímateľ							Nájomca
*Názov*		


.................................						.................................
*Meno a priezvisko*						*Meno a priezvisko*
*funkcia*

